Metal furniture in Aktau online-store Han Temir, IP | Buy Metal furniture Aktau (Kazakhstan) inexpensively | Han Temir, IP : Allbiz
Unbelievable price on Metal furniture in Aktau (Kazakhstan) company Han Temir, IP. Wide choice of quality products at affordable prices. Die Pos | TroetelPos | Versorg honde en katte se pelse
Versorg honde en katte se pelse
12 May 2017 l Justin Steyn l Views: 207 l 10 months ago
’n Behoorlike bad en borsel beskerm honde en katte teen parasiete. Foto: Theanimalrescuesite.com
Daar is ’n wanpersepsie oor wanneer en hoe gereeld honde en katte gebad moet word.
Daar is selfs diegene wat voel dat troeteldiere nooit gewas hoef te word nie omdat “hul natuurlike olies hul skoon hou”. Die Pos het met Anne Hoffman van Anne se Hondesalon op Modimolle hieroor gesels.
Slegs een bad per maand is genoeg om honde en katte skoon te hou, het Hoffman verduidelik.
“Honde en katte moet omtrent een keer per maand gebad word en hul pelse moet ook met ’n opknapper gewas word. Die opknapper voed die vel en hou dit gesond,” het Hoffman gesê.
Hoffman het eienaars aangeraai om diere se pelse uit te kam om peste soos vlooie uit te roei.
“Wanneer honde en katte gebad word, moet die hare behoorlik uitgekam word, veral as dit baie gekoek is, want onder daardie gekoekte hare skuil soms baie vlooie en bosluise.”
Volgens haar is dit veral nodig om klam koeke uit te borsel om te verhoed dat daar ’n broeiplek vir peste ontstaan.
“As hierdie koeke klam bly, is daar broeiplek vir parasiete. Partykeer is dit só erg onder die koeke, veral as dit teenaan die vel is, dat dit sere veroorsaak wat septies kan raak. As die diere in die huis slaap of soos by party mense op die bed, kan daardie goggas op jou en die beddegoed klim,” het sy gewaarsku.